Document ID: 32008D0845

A TANÁCS HATÁROZATA
(2008. október 24.)
az Európai Gazdasági és Szociális Bizottság tagjainak és póttagjainak járó térítések kiigazításáról
(2008/845/EK, Euratom)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 258. cikke negyedik bekezdésére,
tekintettel az Európai Atomenergia-közösséget létrehozó szerződésre és különösen annak 166. cikke negyedik bekezdésére,
tekintettel az Európai Gazdasági és Szociális Bizottság 2008. szeptember 9-i kérelmére,
mivel szükséges az Európai Gazdasági és Szociális Bizottság tagjainak és póttagjainak járó napi térítéseknek a 81/121/EGK határozatban (1) megállapított összegét kiigazítani,
A KÖVETKEZŐKÉPPEN HATÁROZOTT:
1. cikk
A 81/121/EGK határozat 2. cikke helyébe a következő szöveg lép:
„2. cikk
1. A napi térítés utazási naponként
-
145 EUR mind a tagok, mind a póttagok esetében.
2. A napi térítés tanácskozási naponként
-
233 EUR mind a tagok, mind a póttagok esetében.
3. Abban az esetben, ha a jogosult hitelt érdemlően bizonyítja, hogy munkavégzése helyén egy éjszakát eltöltött és ennek költségét kifizette, további 34 EUR napi térítésben részesül.”
2. cikk
Ez a határozat 2008. október 24-én lép hatályba.
Kelt Luxembourgban, 2008. október 24-én.

Labels: 9
15